[{"text_idx": "#000002", "text": "Nova scotia retriiver on u\u0308ks kuuest retriiveri to\u0303ust (so\u0303na retrieve ta\u0308hendab inglise keeles \u2018tooma, ka\u0308tte toimetama\u2019)."}, {"text_idx": "#000004", "text": "Nova Scotia retriiver on va\u0308ga intelligentne, alati heatujuline, ma\u0308nguhimuline, kuulekas, kergesti koolitatav. Ta on so\u0303bralik ja heatahtlik, truu ja lojaalne oma perekonnale. Ta on energiline, armastab liikumist. Ta on va\u0308ga sotsiaalne, lastega saab ha\u0308sti la\u0308bi, samuti teiste koertega."}, {"text_idx": "#000005", "text": "Nova Scotia retriiver on keskmist kasvu, turjako\u0303rgus on 45-51 cm, kaal 17-23 kg. Karvkate on keskmise pikkusega, vetthu\u0308lgav, pehme, tihe. Va\u0308rvuselt oranz\u030c vo\u0303i punane."}, {"text_idx": "#000007", "text": "Tutvu: Nova Scotia retriiveri standard"}, {"text_idx": "#000008", "text": "Keskmise suurusega, tugev, kompaktne, tasakaalukas ja lihaseline koer. Luustik keskmiselt tugev vo\u0303i tugev."}, {"text_idx": "#000009", "text": "Nova Scotia retriiver on va\u0308ga tragi, ta\u0308helepanelik ja otsusekindel. Paljudel neist on natukene kurvameelne ilme, kuni nad pa\u0308a\u0308sevad to\u0308o\u0308d tegema, millal nende pilk muutub keskendunuks ja innustunuks. To\u0308o\u0308tades koer liigub kiiresti so\u0308o\u0308stvalt pea peaaegu seljajoonega u\u0308hel sirgel, rohkete rippuvate karvadega saba pidevalt liikumas."}, {"text_idx": "#000010", "text": "Va\u0308ga tark, kergesti koolitatav ja ha\u0308sti vastupidav. Tugev ning osav ujuja, su\u0308ndinud ja su\u0308dikas retriivija nii maal kui vees. Koer tormab jooksma kohe kui on saanud va\u0308iksemagi ma\u0308rgi selle kohta, et temalt oodatakse millegi a\u0308ra toomist. Suur retriivimise tahe ja ma\u0308ngulisus on va\u0308ltimatud omadused nova scotia retriiveri to\u0308o\u0308s."}, {"text_idx": "#000011", "text": "Puhtajooneline ja natukene kiilutaoline. Lai peaosa vaid kergelt u\u0308mar, kukal mitte esile ulatuv, lamedad po\u0303sed. Pea peab olema koera kere suurusega proportsioonis. Stopp suhteliselt lauge. Koon kitseneb otsejoones otsmikust ninani. Alalo\u0303ug on tugev, kuid mitte liiga silmatorkav. Koonu alajoon peaaegu sirge huulte nurgast lo\u0303ualuu nurka ja koonu su\u0308gavus on otsmiku juures suurem kui nina juures. Karv koonul lu\u0308hike ja o\u0303huke. Nina kitsenev ja ninaso\u0303o\u0303rmed avatud. Huuled suhteliselt kuivad, ei ole rasked ja rippuvad, vaid moodustavad ku\u0308lje pealt vaadates laugja kaare."}, {"text_idx": "#000012", "text": "Teineteisest kaugel, mandlikujulised ja keskmise suurusega. Va\u0308rv varieerub merevaigust pruunini. Ilme so\u0303bralik, ta\u0308helepanelik ja tark. Laugude va\u0308rv sama, mis huultel."}, {"text_idx": "#000014", "text": "Lo\u0303ikuv, ta\u0308is hambarida. Lo\u0303uad peavad olema piisavalt tugevad suure linnu kandmiseks ja pehme haare on ta\u0308htis."}, {"text_idx": "#000015", "text": "lihaseline, keskmiselt pikk ja kuiv, ei tohi olla lo\u0303tva kaelanahka."}, {"text_idx": "#000016", "text": "O\u0303lad lihaselised, abaluud kaldu ja tihedad, nii et turi liitub kaunilt lu\u0308hikese seljaga. Abaluu ja o\u0303lavars peaaegu sama pikad. Ku\u0308u\u0308narnukid tihedad, ei tohi po\u0308o\u0308rduda sissepoole ega va\u0308ljapoole ja liiguvad otse kehaga paralleelselt. Esija\u0308semed u\u0308hesuunalised, sirged ja tugeva luustikuga. Randmed tugevad ja kergelt nurga all. Ka\u0308mblad keskmise suurusega, tihedad ja u\u0308mmargused. Varvaste vahel selge nahavolt (lest). Varbad kaarduvad ja paksud padjandid. Kannused vo\u0303ib eemaldada."}, {"text_idx": "#000017", "text": "Su\u0308gav rindkere ulatub ku\u0308u\u0308narnukkideni. Kaarjad roided. Selg lu\u0308hike ja sirge, u\u0308lajoon tasane, nimmeosa tugev ja lihaseline. Keha ei tohi olla tu\u0308nnikujuline ega lame. Ko\u0303hujoon to\u0303useb mo\u0303o\u0303dukalt."}, {"text_idx": "#000018", "text": "Lihaselised, laiad ja tugevad. Taka- ja eesnurgad omavahel tasakaalus. Ha\u0308sti lihaselised reied. Reie- ja sa\u0308a\u0308reluu peaaegu samapikad. Selge po\u0303lvenurk, madal kand. Kannad ei po\u0308o\u0308rdu sisse- ega va\u0308ljapoole. Kannuseid pole."}, {"text_idx": "#000019", "text": "Saba ja\u0308rgib nimmeosa loomulikku, laugjat kaldenurka. Kinnituskohast paks, esinduslik ja rohke rippuva karvaga. Viimane sabalu\u0308li ulatub va\u0308hemalt kannani. Koer vo\u0303ib kanda saba seljajoonest allapool, va\u0308lja arvatud siis kui on ta\u0308helepanelik, mil saba kaardub selja kohale kunagi keha siiski puudutamata."}, {"text_idx": "#000020", "text": "Liigutustes on u\u0308hendatud jo\u0303ud, pingusus ja eluro\u0303o\u0303m. Esisamm on pikk ja tagaja\u0308semete to\u0303uge jo\u0303uline. Ka\u0308mblad ei tohi po\u0308o\u0308rduda sisse- ega va\u0308ljaspoole. Ja\u0308semed liiguvad u\u0308hesuunaliselt. Kiiruse suurenedes siirduvad ja\u0308semed u\u0308hele joonele (u\u0308heja\u0308lgsus), u\u0308lajoon aga pu\u0308sib sirgena."}, {"text_idx": "#000021", "text": "Nova Scotia retriiver on aretatud tooma ja\u0308isest veest ja tal peab olema vett hu\u0308lgav, kahekordne, keskmise pikkusega ja pehme karvkate. Aluskarv pehme ja tihe. Karv vo\u0303ib koera seljal kergelt laineteda, kuid on muidu sirge. Talvel vo\u0303ib kaelal karv vahest moodustada pikki lahtisi kiharaid. Rippuvad karvad kaelal, ko\u0303rvade taga ja reitel on pehmed. Esija\u0308semetel on rippuvaid karvu mo\u0303o\u0303dukalt."}, {"text_idx": "#000022", "text": "VA\u0308RV: Mingi varjundiga punane vo\u0303i oranz\u030c. Rippuvatel karvadel ja saba alumisel osal on karv heledam. U\u0308ldiselt on koeral valge ma\u0308rk u\u0308hel ja\u0308rgnevatest kohtadest: sabaots, ka\u0308pad (ei ulatu randmest u\u0308lespoole), esirind vo\u0303i koonuselg ja koonuots. Head koera ei tohiks karistada valgete ma\u0308rkide puudmumise eest. Nina, huulte ja silmalaugude va\u0308rv peab olema karvakatte va\u0308rviga sobiv lihava\u0308rvi vo\u0303i must."}, {"text_idx": "#000024", "text": "Kaal peab olema koera suuruse ja luustikuga proportsioonis. Normatiivkaal ta\u0308iskasvanud isasel on 20-23 kg ja emasel 17-20 kg."}, {"text_idx": "#000028", "text": "Retriiverite erina\u0308itus 03.09.23 \u2013 AJAKAVA\n27.05.2023 to\u0303ukatsele registreerimine on avatud!"}]